LĪGUMS

Par  iepirkuma  „___” 
Nr. KNP 202--/___ , iepirkuma _____daļas izpildi

Kuldīgā, 







 Datums skatāms laika zīmogā

Kuldīgas novada pašvaldība, reģ. Nr. 90000035590, turpmāk tekstā saukta - Pasūtītājs, tās ________________________ personā, kas rīkojas pamatojoties uz Pašvaldību likumu un Kuldīgas novada pašvaldības nolikumu, no vienas puses, un

 
_____, reģ.Nr.___________, (turpmāk tekstā – Izpildītājs),  tās ____________ personā, kurš rīkojas pamatojoties uz ____________, no otras puses,

abas puses kopā turpmāk – Puses vai atsevišķi - Puse), pamatojoties uz publiskā iepirkuma „_____” (identifikācijas Nr. ____), turpmāk tekstā arī – Iepirkums, nosacījumiem un rezultātiem, noslēdz šādu pakalpojuma līgumu (turpmāk tekstā – Līgums).

1. LĪGUMA PRIEKŠMETS

1.1. Pasūtītājs uzdod, bet Izpildītājs, atbilstoši šī Līguma nosacījumiem, ar saviem materiāliem, darba rīkiem, ierīcēm un darbaspēku apņemas par samaksu veikt ____ (turpmāk tekstā – Darbi), ievērojot Iepirkuma noteikumus un spēkā esošus normatīvus un standartus, kā arī Kuldīgas pilsētas ielu un Kuldīgas novada ceļu ikdienas uzturēšanas darbu tehniskās specifikācijas, ja tām ir stingrākas prasības kā LVC Ceļu specifikācijām-, saskaņā ar Izpildītāja Piedāvājumu un Tāmi, kas pievienota pielikumā, un ir šī Līguma neatņemama sastāvdaļa. 
1.2. Ar terminu Darbs saprotami visi uzturēšanas, vienkāršoto renovāciju un avārijas darbi, kas jāveic Izpildītājam atbilstoši Iepirkuma Tehniskajai specifikācijai un pamatojoties uz Pasūtītāja piestādīto Darba uzdevumu. Izpildītājs uzsāk Darbu veikšanu tikai pēc Pasūtītāja pārstāvja Darba uzdevuma, kurā norādīti Darbu veikšanas veids, vieta, termiņš un apjoms, saņemšanas un izpilda to Pasūtītāja norādītajā kārtībā

1.3. Par Līguma neatņemamu sastāvdaļu uzskatāmas arī Iepirkuma dokumentācija un tehniskās specifikācijas, kas pieejamas https://www.eis.gov.lv/EKEIS/Supplier/Procurement/____.

1.4. Izpildītājs apliecina, ka ir iepazinies ar veicamajiem Darbiem un to sadalījumu, apjomiem, pielietojamajiem materiāliem un ierīcēm, kvalitātes prasībām, un atsakās saistībā ar to izvirzīt jebkāda satura iebildumus un/vai pretenzijas.

2. PUŠU PĀRSTĀVJI

2.1. Darbu izpildes laikā Izpildītājs kā atbildīgo pārstāvi nozīmē _______, ---

2.2. Pasūtītāja pārstāvji ar šo Līgumu saistītu jautājumu risinājumu sagatavošanā, kā arī attiecībā uz Darba izpildi ir:

2.3. Līguma 2.2.punktā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts).

3. IZPILDĪTĀJA TIESĪBAS UN PIENĀKUMI

3.1. Izpildītājam ir tiesības saņemt samaksu par šī Līguma 1.1.punktā noteikto darbu veikšanu saskaņā ar Līguma noteikumiem.

3.2. Izpildītāja pienākumi ir:

3.2.1. izpildīt Līguma 1.1.punktā paredzētos Darbus atbilstošā kvalitātē un pilnā apjomā saskaņā ar Līguma noteikumiem;

3.2.2. visu Darbu izpildei nodrošināt kvalificētu tehnisko personālu un iekārtas;
3.2.3. Ne vēlāk kā uzsākot Līguma izpildi, Izpildītājam jāiesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) saraksts (ja saraksts jau nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājam jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā

3.2.4. Darbus izpildīt ar kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām;

3.2.5. visa Līguma perioda laikā veikt un nodrošināt visu uzraudzību pienācīgai visu Līgumu saistību izpildīšanai;

3.2.6. nosaukt adresi, uz kuru visi norādījumi, instrukcijas u.c. ziņojumi Izpildītāja pārstāvim un Līguma slēdzējam jānosūta. Izpildītājs drīkst mainīt iepriekšminēto adresi, laicīgi, bet ne vēlāk kā 1 (vienu) nedēļu pirms šādas maiņas, paziņojot par to Pasūtītājam;

3.2.7. Ne vēlāk kā uzsākot Līguma izpildi, Izpildītājam jāiesniedz Darbos vai pakalpojumu sniegšanā iesaistīto apakšuzņēmēju (ja tādus plānots iesaistīt) saraksts (ja saraksts jau nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājam jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Darbu veikšanā vai pakalpojumu sniegšanā.

3.2.8. Līguma izpildē iesaistītā personāla un apakšuzņēmēju nomaiņu veikt ievērojot šādu kārtību:

3.2.8.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
3.2.8.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3.2.8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
3.2.8.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
3.2.8.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Iepirkumā Publisko iepirkumu likuma 42. pantā minētajiem pretendentu izslēgšanas gadījumiem;
3.2.8.3.3. Izpildītāja piedāvātais apakšuzņēmējs, kura veicamo Darbu vai sniedzamo pakalpojumu vērtība ir vismaz 10000 EUR, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
3.2.8.3.4. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
3.2.8.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Iepirkuma un Publisko iepirkumu likuma 42. panta noteikumus. Šā likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
3.2.8.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.      

3.2.9. uzņemties atbildību par pieaicināto apakšuzņēmēju (jebkurā to pakāpē) veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Izpildītājs pieaicinājis apakšuzņēmējus. Nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Izpildītāju no saistībām vai atbildības šī Līguma sakarā. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;

3.2.10. veicot Darbus, nodrošināt Latvijas Republikā spēkā esošo darba aizsardzību reglamentējošo normatīvo aktu prasību izpildi;

3.2.11. nozīmēt Darbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā (ja attiecināms). Izpildītāja un/vai tā nozīmētas personas pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu, kā arī ir informēti par darba vidē esošiem riska faktoriem;

3.2.12. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem, ja nepieciešams;

3.2.13. garantēt ugunsdrošības un apkārtējās vides aizsardzības pasākumu veikšanu, kas saistīti ar Darbu izpildi;

3.2.14. uz sava rēķina savlaicīgi veikt visu atklāto trūkumu un trūkumu novēršanu;

3.3. Izpildītājs ir atbildīgs (tostarp, materiāli) par 3.2.8. līdz 3.2.12.punktos noteikto saistību neievērošanas sekām Darbu izpildes vietā.

3.4. Izpildītājs, parakstot šo Līgumu, apliecina, ka pirms šī Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Izpildītāja atklātajam konkursam iesniegtajā finanšu piedāvājumā, un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus, pamatojoties uz šo Līgumu un tā pielikumiem, varēja un Izpildītājam vajadzēja paredzēt, un šādā gadījumā Izpildītājam nav tiesību prasīt Līguma cenas vai izmaksu palielināšanu.

3.5. Izpildītājs, parakstot Līgumu, apliecina, ka ir saņēmis un pietiekošā laikā iepazinies un pārbaudījis faktiskos apstākļus tostarp Darbu veikšanas vietu stāvokli, uzdevis Pasūtītājam visus būtiskos jautājumus un ir saņēmis atbildes uz tiem. Izpildītājam šajā sakarībā nekādu pretenziju nav un viņam ir visa nepieciešamā informācija Darbu kvalitatīvai izpildei. 
3.6. Izpildītājam ir arī citas šajā Līgumā un/vai normatīvajos aktos noteiktās tiesības un pienākumi.
3.7. Tehnikas vienībām, kas veiks darbus, nepieciešams būt aprīkotiem ar GPS iekārtu\ām.  Izpildītājs pirms darbu uzsākšanas iesniedz pasūtītājam piekļuves datus (lietotājvārdu un paroli) elektroniskās uzskaites GPS sistēmai, kur redzamas visas šī Līguma darbu veikšanā iesaistītās tehnikas vienības, kā arī nodrošina datu saglabāšanu sistēmā vismaz 2 mēnešus, no darbu veikšanas dienas.
4. PASŪTĪTĀJA TIESĪBAS UN PIENĀKUMI

4.1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par kvalitatīvi un savlaicīgi izpildītu Darbu.

4.2. Pasūtītājs apņemas atļaut Izpildītājam izmantot Pasūtītāja rīcībā esošos piebraucamos autoceļus, iepriekš savstarpēji tos saskaņojot.

4.3. Pasūtītājs apņemas savlaicīgi, bet ne vēlāk kā 2 (divas) darba dienas iepriekš informēt Izpildītāju par jebkuru savu darbību Objektā, ja tas var ietekmēt Izpildītāja darbu.

4.4. Pasūtītājam ir tiesības jebkurā laikā apmeklēt Objektu, un, nepieciešamības gadījumā, noformēt savus pamatotos aizrādījumus uzdot laiku trūkumu novēršanai, kā arī veikt citas funkcijas. Šajā Līguma punktā noteiktās pārbaudes var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai. 
4.5. Pasūtītājs, pēc Izpildītāja paziņojuma (pieņemšanas - nodošanas akta) par izpildīto Darbu daļu saņemšanas:

4.5.1. izvērtē iesniegto informāciju un darbus un sniedz motivētu atteikumu, ja konstatētas atkāpes no Līguma nosacījumiem, vai
4.5.2. ierosina apsekot Darbu izpildes vietu dabā vai
4.5.3. Pieņem attiecīgos Darbus, parakstot pieņemšanas - nodošanas aktu, ja Izpildītājs izpildījis Līgumā paredzētās saistības.

4.6. Pasūtītājam ir arī citas šajā Līgumā un/vai normatīvajos aktos noteiktās tiesības un pienākumi
5. LĪGUMA CENA UN APMAKSAS KĀRTĪBA

5.1. Līguma kopējā summa, saskaņā ar Līgumam pievienoto Tāmi, tiek noteikta ___EUR (--- euro, --- centi), bez PVN, apmērā – turpmāk tekstā – Līguma summa, kurai tiek pieskaitīts PVN. PVN nomaksa tiek veikta normatīvajos aktos noteiktā kārtībā.
5.2. Līguma summa var mainīties, tikai mainoties nodokļu likmēm un/vai, ja Darbu izpildes gaitā tiek konstatēts, ka nepieciešams mainīt veicamo Darbu apjomu. Vienošanās par izslēdzamajiem vai papildu Darbiem tiek noslēgta Publisko iepirkumu likumā noteiktajā kārtībā.

5.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

Izpildītājs Pasūtītājam rēķinu var iesniegt elektroniski ar drošu elektronisko parakstu. Ja Izpildītājs rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavos elektroniski un derīgs bez paraksta”, Pasūtītājs šādu rēķinu atzīst par attaisnojuma dokumentu un pieņem norēķina veikšanai. Rēķini tiek iesūtīti uz Pasūtītāja e-pasta adresi: rekini@kuldiga.lv.

5.4. Līguma summa tiek apmaksāta pa daļām ne biežāk kā vienu reizi mēnesī, saskaņā ar iesniegtajiem aktiem par paveiktajiem darbiem iepriekšējā mēnesī, ievērojot Iepirkumā piedāvāto vienību izmaksas, šādā kārtībā:

5.4.1. par kārtējā mēnesī izpildītajiem darbiem Izpildītājs iesniedz Pasūtītājam darbu pieņemšanas - nodošanas aktu, līdz nākamā mēneša 5.darba dienai. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini, ceļu nosaukumi) par atskaites periodu;
5.4.2. Pasūtītājs 5 (piecu) darba dienu laikā izskata saņemto dokumentāciju un 30 (trīsdesmit) dienu laikā pēc aktu parakstīšanas un rēķina saņemšanas veic tā apmaksu. Ja darba izpildei ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.
5.4.3. Ja Pasūtītājs 5 (piecu) darba dienu laikā no dokumentācijas saņemšanas brīža nav atdevis parakstītu darbu izpildes aktu vai ierosinājis veikt darbu pārbaudi uz vietas, vai nav iesniedzis Izpildītājam rakstisku pretenziju par darba kvalitāti, tiek uzskatīts, ka Pasūtītājs apstiprinājis Izpildītāja iesniegto dokumentāciju;
5.4.4. Ja Pasūtītājs nav apmierināts ar darbu kvalitāti, tad Pasūtītājs sastāda motivētu atteikumu, kurā norāda veicamos darbus, trūkums, Trūkumu novēršana notiek par Izpildītāja līdzekļiem. Darbu var nepieņemt, ja tas ir nepilnīgs, nav pabeigts vai atklāti būtiski trūkumi vai neatbilstības,tostarp, neatbilstības ar GPS datiem, u.tml;
5.4.5. Pēc trūkumu novēršanas Izpildītājs iesniedz Pasūtītājam jaunu darbu izpildes aktu un Pasūtītājs  to izskata, akceptē un apmaksā (ja attiecināms) Līgumā noteiktajā kārtībā;

5.4.6. Nekvalitatīvi veiktie Darbi netiek apmaksāti un tiek pārstrādāti uz Izpildītāja rēķina. Ja Izpildītājs pārstrādā nekvalitatīvi veiktos Darbus, tad Pasūtītājs samaksā Izpildītājam par tiem saskaņā ar šī Līguma 5.4.punktu. Ja Izpildītājs nepārstrādā nekvalitatīvi veiktos Darbus 5 (piecu) dienu laikā no Pasūtītāja motivētu iebildumu iesniegšanas brīža, tad Pasūtītājs ietur attiecīgo summu no Izpildītājam izmaksājamās summas saskaņā ar šī Līguma nosacījumiem. Darba pieņemšana neatbrīvo Izpildītāju no pienākuma novērst konstatētos trūkumus, kā arī pienākumu novērst trūkumus, kas konstatēti pēc akta parakstīšanas.
6. LĪGUMA IZPILDES TERMIŅI

6.1. Darbi Objektā Izpildītājam jāuzsāk atbilstoši Pasūtītāja izsniegtā Darba atsevišķā (darba daļas) uzdevuma saņemšanas nosacījumiem.
6.2. Līgums ir spēkā no ___ līdz____.
6.3. Darbi (vai to daļa) tiek uzskatīts par pabeigtiem, ja iestājas šādi nosacījumi.

6.3.1. Izpildītājs ir izpildījis Tāmē paredzētos Darbus (Darbu daļu) atbilstoši Līgumam un Pasūtītāja atsevišķajiem (darbu daļu) uzdevumiem;

6.3.2. Izpildītājs un Pasūtītājs ir parakstījuši Darbu (vai darbu daļu) pieņemšanas - nodošanas aktu.

6.4. Piegādātāju vai apakšuzņēmēju saistību pret Izpildītāju neizpilde nevar būt pamatojums atsevišķu Darbu veidu  izpildes termiņa pagarinājumam.

7. KVALITĀTES GARANTIJAS UN TRŪKUMU NOVĒRŠANA

7.1. Izpildītājs apliecina, ka veiks Līgumā paredzētos Darbus šim Līgumam un normatīvajiem aktiem (ja attiecināms) un pasūtītāja pārstāvja norādījumiem. 
7.2. Visām precēm un materiāliem, kas tiks pielietoti Darba izpildē, ir jāatbilst normatīvajos aktos noteiktajām prasībām.

7.3. Darbu izpildes laikā konstatēto darbu trūkumu  novēršanā tiek pielietoti šādi noteikumi:

7.3.1. Izpildītājs novērš visus pretenziju aktā konstatētos un norādītos trūkumus;

7.3.2. ja Izpildītājs uzskata, ka viņš nav vainojams norādītajā trūkumā, tad Izpildītājs par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Izpildītāja argumentiem un pieprasa novērst trūkumu, tad šis pieprasījums ir saistošs Izpildītājam un atteikšanās gadījumā, Pasūtītājs ir tiesīgs pieaicināt trūkuma novēršanai citu darba veicēju un samazināt Līguma summu par nepadarīto Darbu izmaksu summu, attiecīgi šādā gadījumā ieturot radušos izdevumus no Izpildītājam izmaksājamās Līguma summas kārtējā maksājuma.

7.4. Objektā konstatētie Darbu trūkumi jānovērš 5 (piecu) dienu laikā no brīža, kad Izpildītājs saņēmis no Pasūtītāja pretenziju par atklāto trūkumu. Pretenzija tiek nodota šādā kārtībā:

7.4.1. Pretenziju Pasūtītājs nodod Izpildītājam personīgi (Pretenzijas saņemšanu Izpildītājs parakstās uz Pasūtītāja eksemplāra ) vai nosūtīta uz Izpildītāja norādīto e-pastu;

7.4.2. Ja Pretenziju Pasūtītājs nevar nodot Izpildītājam personīgi, tad Pretenzija tiek nosūtīta uz Izpildītāja šajā Līgumā norādīto adresi ierakstītā vēstulē, skaitot, ka šajā gadījumā Izpildītājs to ir saņēmis 7 (septītajā) dienā pēc vēstules nodošanas pastā. 

7.5. Ja Pasūtītājs līgumā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai Pretenzijai.
8. PUŠU ATBILDĪBA

8.1. Izpildītājam, ja tas pieļāvis atkāpes no Līguma noteikumiem, Līgumā norādītajā termiņā ar saviem spēkiem un līdzekļiem jāizpilda savas vainas dēļ nepadarītie Darbi un/vai jānovērš trūkumi.

8.2. Neatbilstoša veikto darbu kvalitāte neatbrīvo Izpildītāju no šajā sadaļā minētās materiālās atbildības.

8.3. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.

8.4. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.

8.5. Par jebkuru Līgumā vai pielikumos noteikto Darbu, to daļu, vai defektu izpildes termiņu nokavēšanu Pasūtītājs ir tiesīgs piemērot Izpildītājam līgumsodu 0,1% (nulle komats viens procents) apmērā no Līguma summas par katru nokavējuma dienu, bet ne vairāk par 10 % no Līguma summas.

8.6. Ja pēc Līguma ir nokavēta samaksa par Darbu, Izpildītājs ir tiesīgs piemērot Pasūtītājam līgumsodu par katru nokavēto dienu 0,1% (nulle komats viens procents) apmērā no Līguma summas, kuras samaksa tiek kavēta, bet ne vairāk par 10 % no Līguma summas, kuras samaksa tiek kavēta.

8.7. Pasūtītājs ir tiesīgs Izpildītājam piemērot līgumsodu 5 % apmērā no attiecīgā mēneša rēķina summas, par katru gadījumu, kad tiek konstatēta Izpildītāja vaina atkārtota Līguma saistību neizpildes vai atkārtots līguma saistību nepienācīgas izpildes fakts.

8.8. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

8.9. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu Darbu dēļ.

8.10. Pasūtītājam, veicot jebkādus Līgumā noteiktos maksājumus, ir tiesības ieturēt no tiem līgumsodus, kas aprēķināti Izpildītājam saskaņā ar Līguma nosacījumiem.

8.11. Gadījumā, ja Izpildītājs un/vai tā piesaistītie apakšuzņēmēji sabojā Objektu, trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu (t.sk. finansiālu) atbildību par nodarījumu un tā radītajām sekām un atlīdzina to.

9. LĪGUMA LAUŠANA

9.1. Pasūtītājs ir tiesīgs vienpusēji atkāpties un lauzt Līgumu Publisko iepirkumu likuma 64.pantā noteiktajos gadījumos, kā arī šādos gadījumos:

9.1.1. ja Izpildītājs nepilda no Līguma izrietošās saistības (t.sk., nav uzsācis darbus), un tas nav saistīts ar nepārvaramas varas vai no Pasūtītāja atkarīgiem apstākļiem, vai trešo personu darbības/bezdarbības, pie kuras nav vainojams Izpildītājs; 

9.1.2. ja Izpildītājs no tā atkarīgu apstākļu dēļ pārtrauc Līgumā paredzēto Darbu izpildi ilgāk par 5 (piecām) dienām;

9.1.3. ja Izpildītājs nav spējīgs turpināt Darbus vai kādu daļu no Darbiem saskaņā ar šo Līgumu, t.sk., Darbs/i neatbilst Līguma vai tā pielikumu prasībām, un tas nav saistīts ar nepārvaramas varas vai no Pasūtītāja atkarīgiem apstākļiem;

9.1.4. ja tiek konstatēta sistemātiska (vismaz 2 reizes) nekvalitatīva Darbu izpilde, par ko ir sastādīti attiecīgi akti;

9.1.5. ja Izpildītājs atzīts par bankrotējošu vai maksātnespējīgu, vai ir Izpildītājam ir uzsākts maksātnespējas process;

9.1.6. ja tiek samazināts, pārtraukts vai nav pieejams Darbiem plānotais finansējums, kas Objektam ticis paredzēts valsts investīcijās, attiecīgajos struktūrfondos vai pašvaldības pamatbudžetā;

9.1.7. ja līgumu nav iespējams izpildīt tādēļ, ka līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi.

9.2. Līguma 9.1.1.- 9.1.5. punkta seku iestāšanās gadījumos, Pasūtītājam ir tiesības pēc rakstiska brīdinājuma ne mazāk kā 5 (piecas) darba dienas iepriekš, pārņemt Darbus savā kontrolē un pieaicināt citus darba veicējus.

9.3. Līguma laušanas gadījumā pusēm  (divu) mēnešu laikā ir jāveic pilns norēķins par izpildītajiem darbiem, ieskaitot visu šinī Līgumā paredzēto sodu samaksu un zaudējumu atlīdzību.

9.4. Ja Pasūtītājs vienpusēji atkāpjas no Līguma atbilstoši tā 9.1.6. punktam, tad tam ir tiesības lauzt līgumu ar Izpildītāju 20 (divdesmit) kalendāro dienu laikā, iepriekš rakstveidā informējot Izpildītāju par šādu nepieciešamību, pieņemot ar aktu faktiski paveiktos darbus, un 30 (trīsdesmit) kalendāro dienu laikā apmaksājot Izpildītājam kvalitatīvi veiktos darbus. 

9.5. Ja Izpildītājs nevar izpildīt kādu no Līgumā ietvertajiem nosacījumiem, tas jāpaziņo Pasūtītājam un jānorāda iemesli.

9.6. Pusēm, rakstiski vienojoties, ir tiesības izbeigt Līgumu arī citu iemeslu dēļ.

10. IZMAIŅAS LĪGUMĀ

10.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

10.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 10.3.punktā minētajos gadījumos.

10.3. Būtiski Līguma grozījumi ir pieļaujami jebkurā no šādiem gadījumiem:

10.3.1. ievērojot Līguma 10.5. punktu un ar to saistītos punktus, paredzēts veikt darbu izpildes laikā papildus atklātus darbus vai darbu izpildes laikā konstatēti izslēdzami darbi. Šajā sadaļā atrunāto izmaiņu maksimālais apjoms nedrīkst pārsniegt 30% no Līguma summas;

10.3.2. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.

10.4. Izpildītājs nav tiesīgs veikt patvaļīgu Darbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu. Ja Pasūtītājs atzīst Izpildītāja prasījumu par pamatotu, ievērojot šajā Līgumā un Publisko iepirkumu likumā noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

10.5. Līgumā noteiktos darbu daudzumus un (ja attiecināms) Līguma summu Puses var grozīt:

10.5.1. ja faktiskie darbu daudzumi ir mazāki/lielāki nekā sākotnējā iepirkuma dokumentācijā paredzētie un ir ievēroti Līguma 10.6. punkta nosacījumi;

10.5.2. par darbiem, kas nav paredzēti sākotnējā iepirkuma dokumentācijā, ir radušies Pusēm neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 10.7., 10.8. un 10.9. punkta nosacījumi.

10.6. Faktiskajiem darbu daudzumiem jābūt saskaņotiem ar Pasūtītāju, kā arī uzskaitītiem, atbilstoši Līgumā noteiktajai kārtībai. 

10.7. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti Iepirkuma dokumentācijā, bet ir uzskatāmi par nepieciešamiem, lai sasniegtu Iepirkuma mērķi un lai nodrošinātu Objekta normālu funkcionēšanu, atbilstoši tiem mērķiem, kam tas paredzēts, ievērojot arī tās prasības, kas Objektam tiek izvirzītas, pamatojoties uz Objektā realizēto Eiropas struktūrfondu projektiem, šādos gadījumos:

10.7.1. Izmaiņas sakarā ar Iepirkuma dokumentācijas izstrādes laikā veikto pieņēmumu neatbilstību esošai situācijai;

10.7.2. Neprecīza vai nepilnīga Iepirkuma dokumentācijas izstrādei nepieciešamā informācija, ja tā nav bijusi pieejama Pasūtītājam; 

10.7.3. Darba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju;

10.7.4. Citos objektīvi pamatotos gadījumos, izvērtējot attiecīgu nepieciešamību.

10.8. Vienību cenu noteikšana darbu daudzumu izmaiņu gadījumā:

10.8.1. Izpildītāja piedāvājumā norādītās izmaksas;

10.8.2. Ja izmainītos darbu daudzumos ir iekļauti Līguma tāmei analoģiski darba veidi, tad šiem izmaiņu darbiem tiek piemēroti Līguma tāmes vienību izcenojumi;

10.8.3. Ja ieslēdzamie darbi ietver pozīcijas, kas nav minētas darbu daudzumos un nav pielīdzināmas kādam no Līguma tāmes darba veidam, tad izmaksas nosaka atbilstoši esošai tirgus situācijas izpētei, piemērojot Līguma tāmē paredzētās pieskaitāmās izmaksas, ja nepieciešams, pieaicinot Pušu savstarpēji atzītu ekspertu. 

10.9. Pasūtītājs var veikt Darba daudzumu samazināšanu, atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus, ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai ar Izpildītāja pārstāvi ievērojot Līguma 10.5.punktu.

10.10. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli vai iekārtas nepieciešamajā apjomā tirgū nav pieejami vai Līgumā noteiktā kārtībā tiek mainīti tehniskie risinājumi.

11. NEPĀRVARAMA VARA

11.1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumi un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.

11.2. Pusei, kurai saistību izpilde augstākminēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas. Objektīvu apstākļu dēļ izziņu iesniegšanas termiņš var tikt pagarināts.

11.3. Ja nepārvaramas varas apstākļi ilgst vairāk kā 30 (trīsdesmit) dienas, tad Puses var lauzt Līgumu, norēķinoties par faktiski izpildīto darbu apjomiem.

12. INFORMĀCIJAS KONFIDENCIALITĀTE

12.1. Visi Pasūtītāja Izpildītājam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Izpildītājs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.

12.2. Izpildītājs un Pasūtītājs apņemas nodrošināt šajā Līgumā minēto dokumentu un informācijas konfidencialitāti vismaz 2 (divus) gadus pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.

13. STRĪDU IZŠĶIRŠANAS KĀRTĪBA

13.1. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp līgumslēdzējām Pusēm, kā arī jebkuri strīdi, kas skar šā Līguma skaidrojumu un visu, kas saistīts ar tā saturu vai secinājumiem, kuri izriet no šā Līguma, vai strīdiem, kas saistīti ar Pušu vai to tiesību pārmantotāju tiesībām, pienākumiem un atbildību, nepanākot vienošanos, risināmi spēkā esošās likumdošanas noteiktajā kārtībā tiesā.

14. CITI NOTEIKUMI

14.1. Šis Līgums stājas spēkā ar tā parakstīšanas dienu un ir spēkā līdz Darbu un šajā Līgumā atrunāto saistību pilnīgai izpildei vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

14.2. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu. Visi paziņojumi būs spēkā no saņemšanas brīža.

14.3. Par jebkuru pretenziju, kas attiecas uz šī Līguma nosacījumu pārkāpumu, Puses paziņo viena otrai rakstveidā 5 (piecu) dienu laikā no tā brīža, kad tās uzzināja vai tām bija jāuzzina par nosacījumu pārkāpumu. Ja pretenzijas pieteikšanas laiks ir pārsniegts divkārt, Pusei, kas saņēmusi pretenziju, ir tiesības to neizskatīt.

14.4. Ja šī Līguma parakstītājs tā noslēgšanas brīdī nav bijis pilnvarots pārstāvēt Līgumslēdzēju, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

14.5. Līguma papildinājumi, izmaiņas vai grozījumi noformējami ar abpusēji parakstītiem dokumentiem, kuri būs šī Līguma neatņemama sastāvdaļa.

14.6. Šis Līgums ir saistošs Pušu tiesību un saistību pārņēmējiem.

14.7. Līgums sagatavots elektroniska dokumenta veidā latviešu valodā.
 

14.8. Līgumam pievienots pielikums – Tāme.

17. PUŠU ADRESES UN REKVIZĪTI

	Kuldīgas novada pašvaldība

Paraksts *              
	SIA „__”

Reģ. Nr. 

adrese: 

Paraksts *               
	


 *DOKUMENTS IR PARAKSTĪTS AR DROŠU ELEKTRONISKO PARAKSTU 

5

